สวัสดีค่ะพี่ชายเราไปผ่าตัดสมอง ผ่ามาได้4อาทิตย์แล้วค่ะ อาการตอนนี้พูดไม่ได้ เดินไม่ได้ ขยับได้แต่ขากับแขน แล้วมีน้ำหนองไหลที่แผลผ่าตัด มีน้ำหนองไหลที่แผลมีโอกาสจะติดเชื้อไหมค่ะ แล้วอาการที่พุดไม่ได้ เดินไม่ได้นี่มีโอกาสจะพิการไหมค่ะ
 ฟางการที่หลังผ่าตัดแล้วมีหนองที่แผลผ่าตัดถือเป็นโรคแทรกซ้อนที่รีบด่วนต้องรีบไปรักษา ครับ เพราะเชื้อโรคที่ทำให้เกิดหนองอาจลุกลามเข้าไปทำอันตรายต่อเนื้อสมองได้ทำให้สมองเสียหายถาวรจนไม่อาจฟื้นขึ้นมาหรือติดเชื้อจนเสียชีวิตได้ง่าย ต้องกลับไปให้แพทย์เปิดแผลและล้างทำความสะอาดโดยด่วน จนแน่ใจว่าไม่มีหนองผ่านเยื่อหุ้มสมองลงไปได้ อาจต้องทำเอกซ์เรย์คอมพิวเตอร์เพื่อให้แน่ใจว่าไม่มีถุงหนองอยู่ภายในอาการทีพูดไม่ไ้ด้ เดินไม่ได้ขึ้นกับความเสียหายของสมองส่วนนั้นๆ ที่มีหน้าที่ควบคุมการทำงานของอวัยวยะ (Motor cortex) หรือ ตรงกลางศูนย์รวมประสาทสมองมารวมตัวกัน ถ้าเสียหายโอกาสฟื้นคงช้ามากเป็นเดือนหรืออาจเป็นปี หรืออาจไม่ฟื้นเลย เป็นเจ้าชายนิทรา รายละเอียดคงต้องสอบถามแพทย์ผู้รักษาเป็นสำคัญครับระหว่างนี้ ต้องป้องกันโรคแทรกซ้อนต่างๆที่อาจเกิดขึ้นคือ โรคปอดอักเสบ ควรเจาะคอเพื่อง่ายต่อการระบายดูดเสมหะ แผลกดทับตรงก้นกบ หรือ ที่เท้า ทางเดินปัสสาวะอักเสบ ถ้าต้องใส่คาสายสวนปัสสาวะไว้ การจะบอกว่าพิการหรือไม่ต้องคอยดูความก้าวหน้าของอวัยวะต่างๆ และความรู้สึกนึกคิดสามารถกลับคืนมาได้เร็วหรือไม่ ระหว่างนี้ต้องระวังป้องกันโรคแทรกซ้อนให้ดี ทำกายภาพบำบัดไม่ให้กล้ามเนื้อลีบ และ ระบายเสมหาะออกมา ทานยาฆ่าเชื้อแบคทีเรีย ภาวะทุโภชนา เพราะต้องทานอาหารทางสายยาง ต้องมีสารอาหารให้ครบถ้วน เกลือแร่ต่างๆต้องไม่บกพร่อง